Saskaņoju:

Daugavpils valstspilsētas pašvaldības

iestādes “Sociālais dienests” vadītāja

*(paraksts)*  M.Gerasimova

Daugavpilī, 2025.gada 5.februārī

ZIŅOJUMS Nr. 2.-4.1/2

Daugavpils valstspilsētas pašvaldības iestāde “Sociālais dienests”

uzaicina potenciālos pretendentus piedalīties nereglamentētajā (zemsliekšņa) iepirkumā

par līguma piešķiršanas tiesībām

**“Daugavpils valstspilsētas pašvaldības iestādes „Sociālais dienests” darbinieku nelaimes gadījumu apdrošināšana”, ID Nr. DPPISD 2025/2**

## **Pasūtītājs:**

|  |  |
| --- | --- |
| **Pasūtītāja nosaukums** | Daugavpils valstspilsētas pašvaldības iestāde “Sociālais dienests” |
| Adrese | Vienības iela 8, Daugavpils, LV-5401 |
| Reģ.nr. | **90001998587** |
| Kontaktpersona  | Juridiskā sektora juriste Kristīne Cimoška, tālrunis: +371 654 40917,e-pasts: kristine.cimoska@socd.lv |
| **Darba laiks** | Pirmdiena | No 08.00 līdz 12.00 un no 13.00 līdz 18.00 |
| Otrdiena, Trešdiena,Ceturtdiena | No 08.00 līdz 12.00 un no 13.00 līdz 17.00 |
| Piektdiena | No 08.00 līdz 12.00 un no 13.00 līdz 16.00  |

1. Pasūtītājs nepiemēro Publisko iepirkumu likumā noteiktās iepirkuma procedūras, jo paredzamā līgumcena ir līdz EUR 10 000,00 bez PVN (ņemot vērā Publisko iepirkumu likuma 9.panta pirmajā daļā noteikto). Ir piemērojams ar Daugavpils valstspilsētas pašvaldības izpilddirektora p.i. 2023.gada 17.aprīļa rīkojumu Nr.98e apstiprināto Daugavpils valstspilsētas pašvaldības noteikumu par iepirkumu organizēšanu 57.punkts.
2. **Zemsliekšņa iepirkuma mērķis** – noteikt pakalpojuma sniedzēju, kurš nodrošinās Daugavpils valstspilsētas pašvaldības iestādes “Sociālais dienests” 330 (trīs simti trīsdesmit) darbinieku nelaimes gadījumu apdrošināšanu atbilstoši ziņojumā noteiktajām prasībām.
3. **Paredzamā kopējā līgumcena:** līdz 3300,00 EUR. Pievienotās vērtības nodoklis netiek piemērots saskaņā ar Pievienotās vērtības nodokļa likuma 52.panta pirmās daļas 20.punktu.
4. **Zemsliekšņa iepirkuma nepieciešamības apzināšanas datums:** 28.01.2025.
5. **Līguma izpildes termiņš:** apdrošināšanas periodā no15.03.2025. līdz 14.03.2026.
6. **Nosacījumi pretendenta dalībai zemsliekšņa iepirkumā:**
	1. pretendents ir reģistrēts Latvijas Republikas Uzņēmumu reģistrā un ir tiesīgs sniegt Pasūtītājam nepieciešamo pakalpojumu Latvijas Republikā.
	2. pretendents ir tiesīgs veikt nelaimes gadījumu apdrošināšanu (ir licencēts Apdrošināšanas un pārapdrošināšanas likuma un Latvijas Bankas 23.09.2024. normatīvajos noteikumos Nr.318 “Apdrošināšanas vai pārapdrošināšanas licencēšanas, atsevišķu atļauju izsniegšanas, dokumentu saskaņošanas un informācijas sniegšanas noteikumi” noteiktajā kārtībā).
	3. Pretendentam ir pieredze tehniskajā specifikācijā minētā pakalpojuma sniegšanā.
7. **Pasūtītājs izslēdz pretendentu no dalības zemsliekšņa iepirkumā jebkurā no šādiem gadījumiem:**
	1. pasludināts pretendenta maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
	2. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā saskaņā ar likumu “Par nodokļiem un nodevām” vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem ir neizpildītas saistības nodokļu (tai skaitā valsts sociālās apdrošināšanas) jomā;
	3. ir konstatēts, ka pretendentam ir noteiktas nacionālās vai starptautiskās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas, kuras ietekmē līguma izpildi.
	4. pretendents ir sniedzis nepatiesu informāciju vai vispār nav sniedzis pieprasīto informāciju;
	5. pretendents nav iesniedzis šī ziņojuma 9.punktā pieprasītos dokumentus;
	6. pretendenta piedāvājums neatbilst tehniskās specifikācijas un šajā ziņojumā minētajām prasībām;
	7. pretendenta piedāvātā kopējā cena 330 (trīs simti trīsdesmit) personu apdrošināšanai pārsniedz paredzamo kopējo līgumcenu.
8. **Pretendentu iesniedzamie dokumenti dalībai zemsliekšņa iepirkumā:**
	1. pretendenta **pieteikums** dalībai zemsliekšņa iepirkumā, kas sagatavots atbilstoši 1.pielikumā norādītajai formai (*oriģināls*);
	2. pretendenta **finanšu piedāvājums**, kas sagatavots atbilstoši 2.pielikumā norādītajai formai (*oriģināls*);
	3. Finanšu un kapitāla tirgus komisijas izsniegtās apdrošināšanas **licences apliecināta kopija**, kas apliecina pretendenta tiesības sniegt nelaimes gadījumu apdrošināšanas pakalpojumus.
	4. **pilnvaras oriģināla vai apliecinātas kopijas eksemplārs** – ja pieteikumu un/vai finanšu piedāvājumu paraksta pilnvarota persona, kā arī ja līgumu parakstīs cita persona, jāpievieno attiecīgs šīs personas pilnvarojums.
	5. pretendenta iesniegta **informācija** **par pieredzi** apdrošināšanas pakalpojumu sniegšanā (brīvā formā).
9. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam.
10. Zemsliekšņa iepirkumu komisija, ir tiesīga lūgt pretendentu precizēt vai izskaidrot pretendenta iesniegtos dokumentus dalībai iepirkumā, ar nosacījumu, ka komisijas pieprasītie precizējumi vai izskaidrojumi nepapildina un negroza piedāvājumu. Gadījumā, ja pretendents nav pievienojis piedāvājumam pilnvaru, zemsliekšņa iepirkumu komisija ir tiesīga lūgt pretendentu iesniegt pilnvaru un pievienot to piedāvājumam.
11. **Piedāvājuma izvēles kritērijs:** saimnieciski izdevīgākais piedāvājums, kas atbilst ziņojumā norādītajām prasībām un kuru nosaka piemērojot punktu metodi t.i. aprēķinot iegūto punktu kopējo skaitu pēc katra kritērija novērtēšanas. Maksimālais iespējamais punktu skaits ir 115 punkti.
	1. Komisija izvirza šādus kritērijus un attiecīgo maksimāli iespējamo punktu skaitu nelaimes gadījumu apdrošināšanā:

|  |  |  |
| --- | --- | --- |
| Nr.p.k. | Novērtēšanas kritēriji | Maksimālais iespējamo punktu skaits |
| 1. | Apdrošināšanas prēmijas lielums | 50 |
| 2. | Atlīdzība pēc traumu tabulas | 25 |
| 3. | Papildus risku iekļaušanas apdrošināšanas segumā | 40 |

* 1. Kritērija **“Apdrošināšanas prēmijas lielums”** vērtēšana notiek sekojoši:
		1. Finanšu piedāvājumā uzrādītā viszemākā kopējā apdrošināšanas prēmija tiek pielīdzināta 50 punktiem.
		2. Pārējo piedāvājumu apdrošināšanas prēmijas lieluma punkti tiek aprēķināti pēc šādas formulas:

***Cn*** *Cnx* \* 50

*Cny*

, kur

*Cnx* – viszemākā piedāvājuma kopējā apdrošināšanas prēmija.

*Cny* – konkrētā piedāvājuma kopējā apdrošināšanas prēmija.

* 1. Kritērija **“Atlīdzība pēc traumu tabulas”** vērtēšana notiek sekojoši:
		1. Komisijas locekļi individuāli vērtē katru piedāvājumu atbilstoši “A tabulas” vērtēšanas kritērijiem un piešķir balles.
		2. Balles tiek noteiktas pēc apmaksājamo % apjoma. Maksimālo baļļu skaitu saņem pretendents kas piedāvā lielāko atlīdzības % konkrētam traumu tipam. Pretendentu piedāvājumam, kuram ir zemāks apmaksas % salīdzinājumā ar maksimālo, tiek samazināts baļļu skaits par 0,5 ballēm un katram nākamajam pretendentam ar vēl zemāku apmaksas % baļļu skaits tiek samazināts vēl par 0,5 ballēm nekā iepriekšējam pretendentam.
		3. Piešķirto baļļu skaits nedrīkst būt mazāks par 0. Iegūto baļļu skaits tiek summēts.
		4. “A tabulas” maksimālais iegūtais baļļu skaits tiek pielīdzināts novērtēšanas kritērija “Atlīdzība pēc traumu tabulas” 25 punktiem.
		5. Pārējo piedāvājumu maksimālais iegūtais baļļu skaits tiek aprēķināts pēc šādas formulas:

**Ca** = Cax \* 25

 Cay , kur

Cax – pretendenta iegūtais punktu skaits;

Cay – maksimāli iegūtais punktu skaits;

1. *Tabula*

**Kritērija “Atlīdzība pēc traumu tabulas” novērtēšana**

|  |  |  |  |
| --- | --- | --- | --- |
| N.p.k | Kritērijs | Apzīmējums | Balles |
| 1. | Galvas smadzeņu satricinājums, arārstēšanos stacionārā | A | 0 - 5 |
| 2. | Ceļa locītavas – meniska bojājumi, kaula fragmentu atrāvumi, saišu pārrāvumi, mežģījumi | B | 0 – 5 |
| 3. | Apakšstilba vienas potītes lūzums | C | 0 - 5 |
| 4. | Ribas lūzums | D | 0 – 5 |
| 5. | Apdrošinātajam nepiederoša suņa, savvaļasdzīvnieku (zīdītāju vai rāpuļu) kodums | E | 0 - 5 |
| 6. | Atslēgas kaula vai lāpstiņas lūzums, akromioklavikulārā vai sternoklavikulārā savienojuma plīsums, pleca locītavas cīpslu, locītavas kapsulas plīsums, kaulu fragmentu atrāvums, locītavas mežģījums | F | 0 - 5 |
| 7. | Kopējais baļļu skaits | N | 0- 30 |

* 1. Kritērija „**Papildus risku iekļaušana apdrošināšanas segumā”** vērtēšana notiek atbilstoši “B tabulas” vērtēšanas kritērijiem un piešķir tabulā norādītos punktus par katru iekļauto papildrisku, un tas tiek aprēķināts pēc formulas:

***S*** *= RA + RB +RC+RD+RE*, kur

***S*** - kopējais iegūtais punktu skaits pretendentam.

1. *Tabula*

**Kritērija “„Papildus risku iekļaušana apdrošināšanas segumā” novērtēšana**

|  |  |  |  |
| --- | --- | --- | --- |
| N.p.k | Kritērijs | Apzīmējums | Punkti |
| 1. | Ērču izraisītas slimības | RA | 20 |
| 2. | Bīstamas saslimšanas | RB | 5 |
| 3. | Psiholoģiskā palīdzība | RC | 5 |
| 4. | Apbedīšanas pabalsts | RD | 5 |
| 5. | Sociālā aprūpe | RE | 5 |
| 6. | Kopējais punktu skaits | S | 0-40 |

* 1. Komisija izvēlas saimnieciski visizdevīgāko piedāvājumu, pamatojoties uz pretendentu iegūto punktu summu pēc katra kritērija novērtēšanas, un tas tiek aprēķināts pēc formulas:

***U*** *= Cn+CA + S* , kur

*U* – kopējais iegūtais punktu skaits pretendentam par nelaimes gadījumu apdrošināšanas piedāvājumu.

*Cn* – kopējais iegūtais punktu skaits, kas iegūts pēc kritērija “Apdrošināšanas prēmijas lielums” izvērtēšanas.

*Ca* - kopējais iegūtais punktu skaits, kas iegūts pēc kritērija “Atlīdzība pēc traumu tabulas” izvērtēšanas.

*S* – kopējais iegūtais punktu skaits, kas iegūts pēc kritērija „Papildus risku iekļaušana apdrošināšanas segumā” izvērtēšanas.

* 1. Piedāvājuma vērtēšanas gaitā komisijas locekļi sagatavo un paraksta vērtējumu, kurā izvērtēti pretendentu piedāvājumi.
	2. Par saimnieciski visizdevīgāko atzīst pretendenta piedāvājumu **ar vislielāko punktu skaitu**.
1. **Informācija par rezultātiem:** tiks ievietota Daugavpils valstspilsētas pašvaldības iestādes “Sociālais dienests” mājaslapā [www.socd.lv](http://www.socd.lv).
2. **Piedāvājums iesniedzams: līdz 2025.gada 12.februārim, plkst.10:00:**
	1. Daugavpils valstspilsētas pašvaldības iestādē “Sociālais dienests”, **Vienības ielā 8**, Daugavpilī, LV-5401, 1.kab. (pie sekretāres). Piedāvājumam jābūt slēgtā aploksnē ar norādi: „Daugavpils valstspilsētas pašvaldības iestādes „Sociālais dienests” darbinieku nelaimes gadījumu apdrošināšana”, ID Nr. DPPISD 2025/2 un pretendenta rekvizītiem.
	2. atsūtot **ar paroli aizsargātu** un ar drošu elektronisko parakstu parakstītu failu – piedāvājumu uz e-pastu: socd@socd.lv Šajā gadījumā pretendents nosūta paroli no faila 2025.gada 12.februārī no plkst. 10:00 līdz plkst. 10:30 (uz e-pastu: kristine.cimoska@socd.lv).

Pielikumā:

1. Tehniskā specifikācija;

2. Pieteikuma par piedalīšanos zemsliekšņa iepirkumā veidlapa;

3. Tehniskā un finanšu piedāvājuma veidlapa;

4. Līguma projekts.

Ziņojums sagatavots: Daugavpilī, 05.02.2025.

Komisijas priekšsēdētāja: R.Vavilova

Komisijas priekšsēdētājas vietnieks: V.Loginovs

Komisijas locekļi: O. Daļecka

 L.Kiškoviča

 M.Liniņa

 K.Cimoška

1. pielikums

**TEHNISKĀ SPECIFIKĀCIJA ZEMSLIEKŠŅA IEPIRKUMĀ**

**“Daugavpils valstspilsētas pašvaldības iestādes „Sociālais dienests”**

**darbinieku nelaimes gadījumu apdrošināšana”, ID Nr. DPPISD 2025/2**

* 1. Apdrošināmo personu skaits: 330 personas (315 esošajiem darbiniekiem + 15 papildus darbiniekiem, kuri uzsāks darba tiesiskās attiecības līguma darbības laikā).
	2. **Apdrošināšanas periods:** 12 (divpadsmit) mēneši no 15.03.2025. līdz 14.03.2026.
	3. **Teritorija:** visa pasaule
	4. **Darbības laiks:** 24 stundas diennaktī

|  |  |  |  |  |
| --- | --- | --- | --- | --- |
| **Nr.****p.k.** | **Apdrošināšanas riski** | **Riska iekļaušana apdrošināšanas segumā** | **Minimālā apdrošināšanas summa riskam** | **Pretendentam jānodrošina sekojošu nosacījumu izpildi, ievērojot minimālo norādīto apdrošināšanas****prēmijas apmēru** |
| 1. | Nāve | Minimālā prasība | 7000 |  |
| 2. | Invaliditāte,Sakropļojums | Minimālā prasība | 5000 |  |
| 3. | Traumas | Minimālā prasība | 2000 | Ja radušies vairāki ķermeņa daļu bojājumi, tad atlīdzības procenti par katru bojājumu summējas |
| 4. | Slimnīcas dienas nauda | Minimālā prasība | 5000 | Minimālā atlīdzība dienā 15 EUR, sākot no 1. stacionārās dienas. Minimālais dienu skaits vienā apdrošināšanas gadījumā - 50 dienas, dienu skaits polises darbības laikā nedrīkst būt ierobežots |
| 5. | Kritiskās saslimšanas | Minimālā prasība | 400 | Izdzīvošanas periods nav lielāks par 25dienām |
| 6. | Medicīnisko izdevumu gadījuma limits\* | Minimālā prasība | 500\* | Dokumentu pieteikšana viena gada laikā no nelaimes gadījuma dienas, bez pašriska un papildus apakšlimita par vienu gadījumu\*\* |
| 6.1. | Ambulatorā un stacionārāārstnieciskā palīdzība | Minimālā prasība | 150 | \*\* |
| 6.2. | Magnētiskā rezonanse undatortomogrāfija | Minimālā prasība | 150 | \*\* |
| 6.3. | Maksas operācijas unprotezēšana | Minimālā prasība | 150 | \*\* |
| 6.4. | Zobārstniecība | Minimālā prasība | 75 | \*\* |
| 6.5. | Kosmētiskās operācijas | Minimālā prasība | 150 | \*\* |
| 6.6. | Rehabilitācijas izdevumi | Minimālā prasība | 75 | \*\* |
| 6.7. | Medikamenti | Minimālā prasība | 150 | \*\* |
| 6.8. | Tehnisko palīglīdzekļuiegāde vai īre | Minimālā prasība | 75 | \*\* |
| 6.9. | Transportēšanasizdevumi | Minimālā prasība | 150 | \*\* |
| 6.10. | Medicīniskie izdevumiārzemēs | Minimālā prasība | 500 | \*\* |
| **Papildus iekļaujamie riski, kas tiek vērtēti atbilstoši ziņojuma vērtēšanas kritērijam** |
| 7. | Ērču izraisītas slimības | Papildus risks | 400 | Riskā iekļaujot Laimas slimību, ērču encefalītu.Apdrošinātajam riskam ir jābūt spēkā pie nosacījuma, ka Apdrošinātais nav vakcinēts pret attiecīgo slimību.Saslimšanas gadījumā, pretendents nodrošina, vienreizēju atlīdzībasizmaksu, pilnas apdrošinājumasummas apmērā |
| 8. | Bīstamas saslimšanas | Papildus risks | 400 |  |
| 9. | Psiholoģiskā palīdzība | Papildus risks | 500 |  |
| 10. | Apbedīšanas pabalsts | Papildus risks | 300 |  |
| 11. | Sociālā aprūpe | Papildus risks | 300 |  |

* *Sadalījumā pēc maksimālas izmaksāšanas apmēra apdrošināšanas laikā*

*\*\* Dokumentu pieteikšana viena gada laikā no nelaimes gadījuma dienas, bez pašriska un apakšlimita par vienu gadījumu.*

* 1. Pretendentam papildus atlīdzības iesniegtai tabulai jāuzrāda atlīdzības % par traumu sekojošās pozīcijās:

|  |  |  |  |
| --- | --- | --- | --- |
| N.p.k | Pozīcija traumu tabulā | Apzīmējums | Atlīdzības %\* |
| 1. | Galvas smadzeņu satricinājums arārstēšanos stacionārā | A |  |
| 2. | Ceļa locītavas – meniska bojājumi, kaula fragmentu atrāvumi, saišu pārrāvumi, mežģījumi | B |  |
| 3. | Apakšstilba vienas potītes lūzums | C |  |
| 4. | Ribas lūzums | D |  |
| 5. | Apdrošinātajam nepiederoša suņa,savvaļas dzīvnieku (zīdītāju vai rāpuļu) kodums | E |  |
| 6. | Atslēgas kaula vai lāpstiņas lūzums, akromioklavikulārā vai sternoklavikulārā savienojuma plīsums, pleca locītavas cīpslu, locītavas kapsulas plīsums, kaulu fragmentu atrāvums, locītavas mežģījums | F |  |

*\* Pretendents tabulas ailē “Atlīdzības %” norāda atlīdzības fiksēto procentu likmi. Gadījumā, ja pretendenta piedāvājumā atlīdzības apmērs tiks norādīts procentu diapazonā, pretendenta piešķirto baļļu skaits attiecīgajā novērtēšanas kritērijā tiek noteikts, ņemot vērā viszemāko norādīto % likmi.*

Sagatavoja:

Daugavpils valstspilsētas pašvaldības iestādes

“Sociālais dienests”

Vecākā personāla inspektore T.Jurāne

2.pielikums

**PIETEIKUMS PAR PIEDALĪŠANOS ZEMSLIEKŠŅA IEPIRKUMĀ**

**“Daugavpils valstspilsētas pašvaldības iestādes „Sociālais dienests”**

**darbinieku nelaimes gadījumu apdrošināšana”, ID Nr. DPPISD 2025/2**

|  |  |
| --- | --- |
| **Pretendents** |  |
| **Reģistrācijas nr.** |  |
| **Adrese** |  |
| **Kontaktpersona** |  |
| **Kontaktpersonas tālr. un e-pasts** |  |
| **Bankas nosaukums** |  |
| **Bankas kods** |  |
| **Norēķinu konts** |  |

1. Piesakās piedalīties zemsliekšņa iepirkumā “Daugavpils valstspilsētas pašvaldības iestādes „Sociālais dienests” darbinieku nelaimes gadījumu apdrošināšana”, ID Nr. DPPISD 2025/2.
2. Apņemas (ja Pasūtītājs izvēlēsies šo piedāvājumu) slēgt līgumu un izpildīt visus līguma nosacījumus (3.pielikums);
3. Apliecina, ka ir iesniedzis tikai patiesu informāciju.
4. Apliecina, ka piekrīt piedāvājuma kopējās cenas publicēšanai Daugavpils valstspilsētas pašvaldības iestādes “Sociālais dienests” mājas lapā internetā ([www.socd.lv](http://www.socd.lv)).
5. Garantē sniegt pakalpojumu atbilstoši tehniskajā specifikācijā noteiktajām prasībām un ievērojot spēkā esošos normatīvos aktus.
6. Apliecina, ka:

6.1. nekādā veidā nav ieinteresēts nevienā citā piedāvājumā, kas iesniegts šajā zemsliekšņa iepirkumā;

6.2. nav tādu apstākļu, kuri liegtu piedalīties zemsliekšņa iepirkumā un izpildīt tehniskajā specifikācijā norādītās prasības.

6.3. nodrošinās konfidencialitāti un neizpaudīs informāciju, kas var tikt iegūta līguma izpildes laikā par Daugavpils valstspilsētas pašvaldības iestādes “Sociālais dienests” darbību un izdotajiem dokumentiem.

6.4. ir informēts par personas datu apstrādi piedāvājuma izskatīšanas procesā (nolūks: piedāvājuma izvērtēšana un pretendentu atlase līguma noslēgšanai zemsliekšņa iepirkuma Daugavpils valstspilsētas pašvaldības iestādes „Sociālais dienests” darbinieku nelaimes gadījumu apdrošināšana”, ID Nr. DPPISD 2025/2 ietvaros (tiesiskais pamats: Daugavpils valstspilsētas pašvaldības iestādes “Sociālais dienests” leģitīmās intereses).

7. Apstiprina, ka iesniegtais finanšu piedāvājums ir galīgs un netiks mainīts un tas ir spēkā **30** (trīsdesmit) dienas no datuma, kas ir noteikts kā zemsliekšņa iepirkuma piedāvājumu iesniegšanas pēdējais termiņš.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts** |  |
| **Drošais elektroniskais paraksts** | *ir/nav* |
| **Datums** |  |
| **Zīmogs** |  |

 \* Pretendenta vai tā pilnvarotās personas vārds, uzvārds

2.pielikums

**TEHNISKAIS UN FINANŠU PIEDĀVĀJUMS iepirkumā**

**“Daugavpils valstspilsētas pašvaldības iestādes „Sociālais dienests”**

**darbinieku nelaimes gadījumu apdrošināšana”, ID Nr. DPPISD 2025/2**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_(*Pretendenta nosaukums*), vienotais reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_(*reģistrācijas numurs*), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*juridiskā adrese*), piedāvā nodrošināt Daugavpils valstspilsētas pašvaldības iestādes „Sociālais dienests” darbinieku nelaimes gadījumu apdrošināšanu atbilstoši tehniskās specifikācijas prasībām par šādu apdrošināšanas prēmiju vienai personai un atbilstoši šādam tehniskajam piedāvājumam:

 **Apdrošinātie riski un summas 1 personai (EUR):**

|  |  |  |  |  |  |
| --- | --- | --- | --- | --- | --- |
| **Nr.****p.k.** | **Apdrošināšanas riski** | **Riska iekļaušana apdrošināšanas segumā** | **Minimāla apdrošināšanas summa riskam** | **Pretendentam jānodrošina sekojošu nosacījumu izpildi, ievērojot minimālo norādīto apdrošināšanas****prēmijas apmēru** | **Aizpilda pretendents (ir vai nav iekļauts segumā) IR/NAV** |
| 1. | Nāve | Minimālāprasība | 7000 |  |  |
| 2. | Invaliditāte,Sakropļojums | Minimālāprasība | 5000 |  |  |
| 3. | Traumas | Minimālā prasība | 2000 | Ja radušies vairāki ķermeņa daļu bojājumi, tad atlīdzības procenti par katru bojājumu summējās |  |
| 4. | Slimnīcas dienas nauda | Minimālā prasība | 5000 | Minimālā atlīdzība dienā 15 EUR, sākot no 1. stacionāras dienas. Minimālais dienu skaits vienā apdrošināšanas gadījumā - 50 dienas, dienu skaits polises darbības laikānedrīkst būt ierobežots |  |
| 5. | Kritiskās saslimšanas | Minimālā prasība | 400 | Izdzīvošanas periods nav lielāks par 25dienām |  |
| 6. | Medicīnisko izdevumu gadījuma limits\* | Minimālā prasība | 500\* | Dokumentu pieteikšana viena gada laikā no nelaimes gadījuma dienas, bez pašriska un papildusapakšlimita par vienu gadījumu\*\* |  |
| 6.1. | Ambulatorā un stacionārā ārstnieciskāpalīdzība | Minimālā prasība | 150 | \*\* |  |
| 6.2. | Magnētiskārezonanse un datortomogrāfija | Minimālā prasība | 150 | \*\* |  |
| 6.3. | Maksasoperācijas un protezēšana | Minimālā prasība | 150 | \*\* |  |
| 6.4. | Zobārstniecība | Minimālāprasība | 75 | \*\* |  |
| 6.5. | Kosmētiskāsoperācijas | Minimālāprasība | 150 | \*\* |  |
| 6.6. | Rehabilitācijasizdevumi | Minimālāprasība | 75 | \*\* |  |
| 6.7. | Medikamenti | Minimālāprasība | 150 | \*\* |  |
| 6.8. | Tehniskopalīglīdzekļu iegāde vai īre | Minimālā prasība | 75 | \*\* |  |
| 6.9. | Transportēšanasizdevumi | Minimālāprasība | 150 | \*\* |  |
| 6.10. | Medicīniskie izdevumiārzemēs | Minimālā prasība | 500 | \*\* |  |
| **Papildus iekļaujamie riski, kas tiek vērtēti atbilstoši ziņojuma vērtēšanas kritērijam** |
| 7. | Ērču izraisītas slimības | Papildus risks | 400 | Riskā iekļaujot Laimas slimību, ērču encefalītu.Apdrošinātajam riskam ir jābūt spēkā pie nosacījuma, ka Apdrošinātais nav vakcinēts pret attiecīgo slimību.Saslimšanas gadījumā, pretendents nodrošina, vienreizēju atlīdzības izmaksu, pilnas apdrošinājumasummas apmērā |  |
|  8. | Bīstamassaslimšanas | Papildus risks | 400 |  |  |
| 9. | Psiholoģiskāpalīdzība | Papildus risks | 500 |  |  |
| 10. | Apbedīšanaspabalsts | Papildus risks | 300 |  |  |
| 11. | Sociālā aprūpe | Papildus risks | 300 |  |  |
| **Kopējā prēmija 1 personai par visiem iekļautiem riskiem, EUR** |  |
| **Kopējā prēmija 330 personām par visiem iekļautiem riskiem, EUR** |  |

*\* Sadalījumā pēc maksimālas izmaksāšanas apmēra apdrošināšanas laikā.*

*\*\* Dokumentu pieteikšana viena gada laikā no Nelaimes gadījuma dienas, bez pašriska un apakšlimita par vienu gadījumu.*

**Atlīdzības % par traumu sekojošās pozīcijās:**

|  |  |  |  |
| --- | --- | --- | --- |
| N.p.k | Pozīcija traumu tabulā | Apzīmējums | Atlīdzības % |
| 1. | Galvas smadzeņu satricinājums, arārstēšanos stacionārā | A |  |
| 2. | Ceļa locītavas – meniska bojājumi, kaula fragmentu atrāvumi, saišu pārrāvumi, mežģījumi | B |  |
| 3. | Apakšstilba vienas potītes lūzums | C |  |
| 4. | Ribas lūzums | D |  |
| 5. | Apdrošinātajam nepiederoša suņa, savvaļas dzīvnieku (zīdītāju vai rāpuļu)kodums | E |  |
| 6. | Atslēgas kaula vai lāpstiņas lūzums, akromioklavikulārā vai sternoklavikulārā savienojuma plīsums, pleca locītavas cīpslu, locītavas kapsulas plīsums, kaulu fragmentu atrāvums, locītavas mežģījums | F |  |

*\* Pretendents tabulas ailē “Atlīdzības %” norāda atlīdzības fiksēto procentu likmi. Gadījumā, ja pretendenta piedāvājumā atlīdzības apmērs tiks norādīts procentu diapazonā, pretendenta piešķirto baļļu skaits attiecīgajā novērtēšanas kritērijā tiek noteikts, ņemot vērā viszemāko norādīto % likmi.*

Ar šo mēs apstiprinām, ka mūsu piedāvājums ir spēkā **30** (trīsdesmit) dienas no datuma, kas ir noteikts kā aptaujas procedūras piedāvājumu iesniegšanas pēdējais termiņš.

Ar šo mēs apstiprinām, ka Finanšu piedāvājums ir galīgs un netiks mainīts.

*\* Paraksta pretendenta persona ar pārstāvības tiesībām vai pretendenta pilnvarotā persona*

# Vārds, uzvārds, amats

Paraksts

Datums

3.pielikums

**Līgums par darbinieku nelaimes gadījumu apdrošināšanu**

 **Nr.\_\_\_\_\_\_\_\_\_\_\_**

*(projekts)*

*Līguma sagatavošanas vieta ir Daugavpils.*

*Līguma divpusējas parakstīšanas datums ir pēdējā parakstītā laika zīmoga datums.*

**Daugavpils valstspilsētas pašvaldības iestāde “Sociālais dienests”**, reģ.Nr.90001998587, juridiskā adrese: Vienības iela 8, Daugavpils, LV-5401, tās vadītājas Marinas Gerasimovas personā, kura rīkojas pamatojoties uz nolikumu (turpmāk tekstā – Apdrošinājuma ņēmējs), no vienas puses, un

 **\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģ.Nr.\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_ personā, kas darbojas saskaņā ar \_\_\_\_\_\_\_\_\_\_\_\_\_\_\_\_, (turpmāk tekstā – Apdrošinātājs), no otras puses, abas kopā sauktas „Puses” un katra atsevišķi saukta „Puse”,

pamatojoties uz \_\_\_\_\_\_\_\_\_\_\_\_\_\_\_\_\_\_\_\_ piedāvājumu zemsliekšņa iepirkumam par līguma piešķiršanas tiesībām “Daugavpils valstspilsētas pašvaldības iestādes „Sociālais dienests” darbinieku nelaimes gadījumu apdrošināšana”, ID Nr.DPPISD 2025/2, (turpmāk – Iepirkums) un iepirkuma rezultātiem noslēdza savā starpā šāda satura līgumu (turpmāk – Līgums):

**1. Līguma priekšmets**

1.1 Apdrošinātājs apņemas veikt Apdrošinājuma ņēmēja darbinieku (turpmāk – Apdrošinātās personas) nelaimes gadījumu apdrošināšanu un izsniegt Apdrošinājuma ņēmējam nelaimes gadījumu polisi, saskaņā ar iepirkumā iesniegto tehnisko un finanšu piedāvājumu (1.pielikums), kas ir neatņemama šī Līguma sastāvdaļa, nelaimes gadījumu polises noteikumiem (turpmāk - Apdrošināšana).

* 1. Apdrošinājuma ņēmēja kopējais Apdrošināto personu skaits apdrošināšanas periodam ir 330 (trīs simti trīsdesmit) personas (315 personas līguma noslēgšanas dienā + 15 papildus personas līguma darbības laikā).
	2. Nelaimes gadījumu apdrošināšanas polises darbības termiņš ir 12 (divpadsmit) mēneši no 15.03.2025. līdz 14.03.2026.
	3. Nelaimes gadījumu apdrošināšanas polises darbības teritorija: visa pasaule.
	4. Nelaimes gadījumu apdrošināšanas polises darbības laiks ir 24 (divdesmit četras) stundas diennaktī.

**2. Pušu tiesības un pienākumi**

2.1. Līguma darbības laikā Apdrošinājuma ņēmēja tiesības un pienākumi:

2.1.1. aizpildīt Apdrošinātāja noteiktu pieteikumu nelaimes gadījumu apdrošināšanai un kopā ar Apdrošināto personu sarakstu 2 (divu) darba dienu laikā no Līguma spēkā stāšanās dienas iesniegt to Apdrošinātājam;

2.1.2. izsniegt Apdrošinātajām personām Apdrošinātāja sagatavotos materiālus par iegādāto nelaimes gadījumu apdrošināšanas pakalpojumu, kas paredzēti to individuālai lietošanai, piemēram, atbilstoši nelaimes gadījumu apdrošināšanas piedāvājumam sagatavoto Polisi, kā arī Apdrošinātāja kontaktinformāciju, u.c. Apdrošinātajām personām saistošo informāciju;

2.1.3. ievērot visas spēkā esošās personas datu aizsardzību regulējošo normatīvo tiesību aktu prasības. Parakstot Līgumu, Apdrošinājuma ņēmējs atļauj Apdrošinātājam kā datu apstrādes sistēmas pārzinim, rīkoties ar sensitīviem apdrošināto personu datiem un personu identifikācijas (klasifikācijas) kodiem un izmantot tos Līgumā minēto pakalpojumu sniegšanai un saistību izpildei – risku kotēšanai, polises administrēšanai un atlīdzības regulēšanai saskaņā ar Fizisko personu datu aizsardzības likumu un citiem spēkā esošiem normatīviem aktiem.

2.1.4. pārtraukt atsevišķu darbinieku apdrošināšanas polises, un tā vietā pieteikt jaunas apdrošināšanas polises līgumcena ietvaros, par to rakstiski paziņojot Apdrošinātājam.

2.2. Līguma darbības laikā Apdrošinātājs apņemas:

 2.2.1. saskaņā ar saņemto nelaimes gadījumu apdrošināšanas pieteikumu 2 (divu) darba dienu laikā sagatavot un kopā ar rēķinu, iesniegt Apdrošinājuma ņēmējam Apdrošinātajām personām paredzēto polisi, un Apdrošinātāja sagatavotos materiālus par iegādāto nelaimes gadījumu apdrošināšanas pakalpojumu, tajā skaitā apdrošināšanas sertifikātus katram Apdrošināšanas ņēmēja darbiniekam.

2.2.2. nekādā veidā nepasliktināt polises un Apdrošinātajām personām iegādātā nelaimes gadījumu apdrošināšanas pakalpojuma, izsniegto polisi, noteikumus, kā arī noslēgtā Līguma nosacījumus visā tās darbības laikā, kā arī jebkādā citā veidā neapgrūtināt Apdrošināto personu iespējas saņemt apdrošināšanas segumā paredzētos nelaimes gadījumu apdrošināšanas pakalpojumus;

2.2.3. ievērot visas spēkā esošo personas datu aizsardzību regulējošo normatīvo tiesību aktu prasības;

2.2.4. izmaksāt atlīdzību viena mēneša laikā pēc pieteikuma saņemšanas no Apdrošinātās personas.

2.2.5. Apdrošināšanas pārtraukšanas gadījumā atsevišķiem Apdrošinājuma ņēmēja darbiniekiem, 3 (trīs) darba dienu laikā izmaksā Apdrošinājuma ņēmējam summu, kas ir proporcionāla periodam, kurā apdrošināšanas polise būtu spēkā.

2.2.6. Pēc Apdrošinājuma ņēmēja rakstiska pieteikuma nodrošināt papildus apdrošināšanas polises jauniem Apdrošināšanas ņēmēja darbiniekiem kopējās līgumcenas ietvaros.

2.3. Pusēm ir saistošas visas no Līguma, iepirkuma ziņojuma un normatīvajiem tiesību aktiem izrietošās tiesības un pienākumi.

**3. Līguma summa un norēķinu kārtība**

3.1. Kopējā līgumcena ir EUR \_\_\_\_\_\_\_\_\_\_\_\_\_\_\_ (vārdos ). Pievienotās vērtības nodoklis netiek piemērots saskaņā ar Pievienotās vērtības nodokļa likuma pirmās daļas 20.punktu.

3.2. Līgumcena ietver visus izdevumus un atlīdzību, kāda Apdrošinātājam pienākas par savlaicīgu, pilnīgu un kvalitatīvu Līgumā noteikto saistību izpildi.

3.3. Gada apdrošināšanas prēmija vienai Apdrošinātai personai ir EUR \_\_\_\_\_\_\_ (vārdos). Pievienotās vērtības nodoklis netiek piemērots.

3.4. Apdrošināšanas apmaksa tiek veikta pamatojoties uz Apdrošinātāja iesniegto E-rēķinu, kas tiek nosūtīts Apdrošināšanas ņēmējam kopā ar apdrošināšanas polisi un apdrošināšanas sertifikātiem katram Apdrošināšanas ņēmēja darbiniekam.

3.5. E-rēķinu Izpildītājs sagatavo elektroniski un nosūta uz Pasūtītāja E-adresi (oficiālo elektroniko adresi). Šādi E-rēķini ir derīgi bez paraksta. Izpildītājs sagatavo E-rēķinus atbilstoši spēkā esošo normatīvo aktu prasībām attiecībā uz E-rēķinā norādāmo informāciju. E-rēķinā tiek norādīta piezīme “Rēķins ir sagatavots elektroniski un ir derīgs bez paraksta”. E-rēķins tiek uzskatīts par saņemtu brīdī, kad Izpildītājs to nosūtījis Pasūtītāja.

3.6. Gadījumā, ja E-rēķins nav noformēts atbilstoši tiesību normatīvo aktu prasībām vai nav adresēts īstajam adresātam Apdrošinātajam ir pienākums labot iepriekš izrakstīto E-rēķinu un iesniegt Apdrošināšanas ņēmējam jaunu E-rēķinu. Šajā gadījumā samaksas termiņš tiek skaitīts no brīža, kad Apdrošinātājs ir iesūtījis atbilstoši Līguma noteikumiem noformētu E-rēķinu.

3.7. Kopējā apdrošināšanas prēmija tiek samaksāta (izņemot gadījumu, kad apdrošinātā persona mirst pirms apdrošināšanas līguma noslēgšanas) 10 (desmit) darba dienu laikā pēc apdrošināšanas polises, materiālu par iegādāto nelaimes gadījumu apdrošināšanas pakalpojumu, apdrošināšanas sertifikātu katram Apdrošināšanas ņēmēja darbiniekam un E-rēķina saņemšanas dienas.

3.8. Samaksu veic Daugavpils valstspilsētas pašvaldības Centralizēta grāmatvedība, pārskaitot kopējo apdrošināšanas prēmiju uz Līgumā norādīto Apdrošinātāja bankas norēķinu kontu. Par apmaksas dienu tiek uzskatīta tā diena, kad Daugavpils valstspilsētas pašvaldības Centralizētā grāmatvedība veica maksājumu, par ko liecina bankas atzīme uz maksājuma uzdevuma.

3.9. Sākotnējais apdrošināto personu skaits Līguma darbības laikā var mainīties, par to Pusēm noslēdzot atsevišķu Polises pielikumu, kurā norādītas apdrošināto personu sarakstā iekļaujamās vai no tā izslēdzamās personas, kā arī norādītas izmaiņas Polises apdrošināšanas prēmijā. Kopsumma nevar pārsniegt 10% (desmit procentus) no sākotnējās Līgumcenas Publisko iepirkumu likuma 61. panta piektās daļas 2.punkta kārtībā.

**4. Līguma darbības termiņš, tā izbeigšanas un grozīšanas kārtība**

4.1. Līgums stājas spēkā tā parakstīšanas dienā ir spēkā līdz 2026.gada 14.martam (līdz apdrošināšanas perioda beigām).

4.2. Līgumu var papildināt, grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām pēc Pušu parakstīšanas.

4.3. Puses, par to rakstveidā vienojoties, var palielināt kopējo Līguma summu, bet ne vairāk kā par 10 % (desmit procentiem).

4.4. Puses var izbeigt Līgumu vienpusējā kārtībā, brīdinot par to otru Pusi rakstiski vismaz 30 (trīsdesmit) dienas iepriekš.

4.5. Līgumam zaudējot spēku, Apdrošinātājs pārtrauc Apdrošināto personu pieteikto atlīdzību izmaksāšanu par tiem nelaimes gadījumu apdrošināšanas pakalpojumiem, kuri saņemti sākot ar Līguma laušanas datumu.

4.6. Apdrošinājuma ņēmējam ir tiesības vienpusēji atkāpties no Līguma trīs darba dienas iepriekš par to rakstiski paziņojot Apdrošinātajam. Šajā gadījumā Apdrošinātājs 3 (trīs) darba dienu laikā izmaksā Apdrošinājuma ņēmējam summu, kas ir proporcionāls periodam, kuru Līgums būtu spēkā.

**5. Pušu atbildība**

5.1. Ja šī Līguma saistības netiek pildītas vai tiek pildītas nepienācīgi, vainīgā Puse ir materiāli atbildīga atbilstoši Latvijas Republikas spēkā esošajiem normatīvajiem aktiem.

5.2. Līguma noteiktā izpildes termiņa neievērošanas gadījumā Apdrošinātājs maksā Apdrošinājuma ņēmējam līgumsodu 0,01% (nulle komats nulle viens procents) apmērā no Līguma kopējās summas par katru nokavēto dienu.

5.3. Ja Apdrošinājuma ņēmējs neveic Apdrošināšanas apmaksu Līguma noteiktajā termiņā, tad Apdrošinātājam ir tiesības prasīt soda naudu 0,01% (nulle komats nulle viens procents) apmērā no laikā nesamaksātās summas par katru nokavēto dienu.

5.4. Līgumsoda samaksa neatbrīvo Puses no Līgumā uzņemto saistību pienācīgas izpildes.

**6. Nepārvarama vara**

6.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.

6.2. Puses, kas atsaucas uz nepārvaramas varas vai ārkārtēja rakstura apstākļu darbību, triju kalendāro dienu laikā, no to iestāšanās dienas, par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija, un, kura satur ārkārtējo apstākļu darbības apstiprinājumu un to raksturojumu.

**7. Domstarpības un strīdi**

7.1. Ja viena Puse ir pārkāpusi kādu no Līguma noteikumiem, otrai Pusei ir tiesības pieteikt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu.

7.2. Puses apņemas visus strīdus un domstarpības, kas var rasties sakarā ar Līgumu, risināt pārrunās, ja vienošanos nav bijis iespējams panākt 30 (trīsdesmit) kalendāro dienu laikā, tad minētā strīda izskatīšana var notikt Latvijas Republikas tiesā normatīvajos aktos paredzētajā kārtībā.

**8. Personas datu apstrāde**

8.1. Apdrošināšanas ņēmējs un Apdrošinātājs apņemas:

8.1.1. ievērot normatīvo aktu prasības attiecībā uz personas datu apstrādi, t.sk. Eiropas Parlamenta un Padomes Regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” prasības un nodrošināt, ka personas dati:

8.1.1.1. ir apstrādāti likumīgi, godprātīgi un Apdrošinātajām personām pārredzamā veidā;

8.1.1.2. ir apstrādāti Līguma izpildes nolūkā un personas datu apstrāde nenotiek ar Pasūtītāja uzdevumiem nesavietojamos nolūkos;

8.1.1.3. ir pieprasīti un apstrādāti tādā apjomā, kāds nepieciešams Līguma un normatīvo aktu prasību izpildei;

8.1.1.4. ir precīzi un nepieciešamības gadījumā tiek atjaunināti, laboti;

8.1.2. neglabāt personas datus ilgāk kā nepieciešams Līguma izpildei, kā arī uz Pasūtītāju un Izpildītāju attiecināmu juridisku pienākumu izpildei vai Pasūtītāja un Izpildītāja likumīgo interešu nodrošināšanai;

8.1.3. personas datu apstrādē izmantot atbilstošus tehniskos vai organizatoriskos pasākumus, kas nodrošina atbilstošu personas datu aizsardzību;

8.1.4. nenodot personas datus trešajām personām bez atbilstoša tiesiska pamata un reģistrācijas;

8.1.5. nodrošināt, ka Pasūtītāja un Izpildītāja darbinieki, kuri ir iesaistīti Līguma izpildē, ir apņēmušies ievērot konfidencialitāti, abu pušu privātuma politiku un iekšējos datu aizsardzības noteikumus;

8.1.6. bez nepamatotas kavēšanās paziņot viens otram par datu aizsardzības pārkāpumu, ja ir skarti Apdrošināto personu personas dati un tā rezultātā iespējams augsts risks Apdrošināto personu tiesībām un brīvībām;

 8.1.7. mēneša laikā no Apdrošinātās personas pieprasījuma saņemšanas sniegt atbildi un nodrošināt apdrošinātās personas pamatotu pieprasījumu izpildi. Ņemot vērā pieprasījuma sarežģītību, laika posms pieprasījuma izpildei var tikt pagarināts vēl uz diviem mēnešiem, par to informējot Apdrošināto personu mēneša laikā no pieprasījuma saņemšanas.

8.2. Izpildītājs apņemas:

8.2.1. apstrādāt Apdrošināto personu datus tikai Līgumā paredzēto saistību izpildei.

8.2.2. pēc Apdrošināšanas ņēmēja rakstiska pieprasījuma saņemšanas, norādītā termiņā sniegt Apdrošināšanas ņēmējam visu informāciju, lai apliecinātu Apdrošināto personu datu apstrādes darbību atbilstību Vispārīgās datu aizsardzības regulas (2016/679) prasībām;

8.2.3. izbeidzoties Līguma darbībai, dzēst visus Apdrošinātājam nodotos Apdrošināto personu datus (dzēšot visas kopijas), ja vien datu saglabāšanu nenosaka uz Apdrošinātāju attiecināmas normatīvo aktu prasības;

8.2.4. informēt Apdrošināšanas ņēmēju rakstveidā par jebkuru saņemto Apdrošinātās personas pieprasījumu vai sūdzību saistībā ar personas datu apstrādi, kuru Apdrošinātājs veic Līguma ietvaros, un tā izskatīšanas rezultātu.

**9. Nobeiguma noteikumi**

9.1. Ja kāds no šī Līguma noteikumiem zaudē juridisko spēku, tad pārējie Līguma punkti paliek spēkā.

9.2. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos vienu mēnesi iepriekš.

9.3. Līgumu var papildināt, grozīt vai izbeigt, Līdzējiem savstarpēji vienojoties. Jebkuras līguma izmaiņas vai papildinājumi tiek noformēti rakstveidā un kļūst par šī līguma neatņemamām sastāvdaļām.

9.4. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstiskas piekrišanas.

9.5. Pušu atbildīgās personas par Līguma izpildi:

9.5.1. no Pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_\_, e-pasta adrese: *\_\_\_\_\_\_\_\_\_\_\_\_\_\_\_\_\_\_\_\_\_\_\_*;

9.5.2. no Izpildītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_\_, e-pasta adrese: *\_\_\_\_\_\_\_\_\_\_\_\_\_\_\_\_\_\_\_\_\_\_\_*;

9.6. Puses apņemas neizpaust trešajām personām konfidenciāla rakstura informāciju, kas, izpildot šī Līguma noteikumus, ir nonākusi viņu rīcībā Šis noteikums neattiecas uz vispārpieejamas informācijas izpaušanu un gadījumiem, kad Pusei normatīvajos aktos uzlikts pienākums sniegt pieprasīto informāciju. Noteikums ir saistošs Pusēm arī pēc Līguma saistību pilnīgas izpildes.

9.7. Puses apstrādā otras Puses darbinieku personu personas datus, kas Pusei kļuvuši zināmi Līguma noslēgšanas un izpildes procesā, tikai Līguma 1.1.punktā paredzētajam nolūkam un tādā apjomā, kas nepieciešams šī Līguma noteikumu izpildei. Puses īsteno organizatoriskus un tehniskus drošības pasākumus ar mērķi nodrošināt Eiropas Savienības un Latvijas Republikas normatīvajiem aktiem atbilstošu personas datu apstrādi un aizsardzību.

9.8. Līgums ir sastādīts elektroniska dokumenta veidā, parakstīts ar pušu drošajiem elektroniskajiem parakstiem un satur laika zīmogus. Līgumam pievienots pielikums “Tehniskais un finanšu piedāvājums”, kas ir Līguma neatņemama sastāvdaļa.

## **PUŠU REKVIZĪTI UN PARAKSTI**

Pielikums

2024.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_

**TEHNISKAIS UN FINANŠU PIEDĀVĀJUMS**